open-index/open-wikipedia-markdown huggingface dataset:
आइडिएलसी लगानी लिमिटेड

**आइडिएलसी लगानी लिमिटेड** बङ्गलादेशको एक व्यापारी बेङ्क हो जसको प्रधान कार्यालय राजधानी ढाकामा रहेको छ। कम्पनी देशको सबैभन्दा ठूलो गैर बेङ्कीङ वित्तीय संस्था आइडिएलसी वित्त लिमिटेडको पूर्ण स्वामित्वको सहायक कम्पनी हो जसलाई संयुक्त रूपमा अन्तर्राष्ट्रिय वित्त निगम, जर्मन लगानी निगम ,कोरिया विकास बेङ्क, आर्थिक विकासका लागि आगा खान कोष र अन्य स्थानीय र अन्तर्राष्ट्रिय संस्थाहरूको,संयुक्त प्रयासमा स्थापना गरिएको थियो। कम्पनीको प्रधान कार्यालय राजधानी ढाकामा अवस्थित छ।

आइडिएलसी लगानी लिमिटेड सन् १९९९ मा, आइडिएलसीको व्यापारीक बेङ्कीङ विभागको रूपमा सुरु भएको थियो। पछि सन् २०१० मा, यो बङ्गलादेशको सुरक्षा र विनिमय आयोगको आवश्यकता अनुसार यो एक अलग कम्पनीको रूपमा देखा परेको थियो। कम्पनीले लगानी बेङ्कीङ, विभग व्यवस्थापन, छुटमा ऋण र सुरक्षा अनुसन्धान लगायतकन सेवाहरूको प्रदान गर्दछ जसमा दुबै निगम र व्यक्तिहरू समावेश छन्।

## इतिहास 
आइडिलसीको लगानी बेङ्कको सञ्चालन सन् १९९९ मा सुरु भएको थियो। विभगले सन् २००३ मा बेङ्कलाई एसियाका माझ सार्वजनिक गर्दै पहिलो प्रारम्भिक सार्वजनिक प्रस्तावको व्यवस्थापन गरेको थियो।  कम्पनीले सन् २००४ मा खर्च गर्न नमिल्ले कोष प्रबन्धन सेवा र सन् २००७ मा खर्च गर्न मिल्ने कोष प्रबन्धन सेवा प्रदान गरेर विभाग व्यवस्थापन व्यवसायमा प्रवेश गरेको थियो। सन् २०१० मा बङ्गलादेश धितो र विनिमय आयोगको आवश्यकता अनुरुप विभागलाई नयाँ कम्पनी आइडिएलसी लगानी लिमिटेडमा रूपान्तरण गरिएको थियो।

## सेवाहरू 
१) लगानी बेङ्कीङ
 
प्रारम्भिक सार्वजनिक प्रस्ताव र सम्बन्धित सेवाहरू

१) प्रारम्भिक सार्वजनिक प्रस्ताव

२) अधिकार प्रस्ताव

३) पूँजी जुटाउने

४) सहयोगी सल्लाहकार सेवाहरू

५)समायोजन र अधिग्रहणहरू

६) व्यापार पुनर्गठन

७) व्यापार मूल्याङ्कन: यसले पछिल्लो समयमा विदेशी लगानीकर्तालाई ३० मिलियन अमेरिकी डलर बराबरको पूँजी जुटाउन बङ्गलादेश हण्डा प्रइभेट लिमिटेडलाई सल्लाहकार सेवा प्रदान गरेको छ।

८) विभाग व्यवस्थापन: कम्पनीले आफ्ना ग्राहकहरूलाई दुई उत्पादनहरू प्रस्ताव गरेर विभाग प्रबन्धन सेवाहरूको प्रदान गर्दछ। यसको सजिलो लगानी सेवा, एक व्यवस्थित लगानी योजना पूँजी बजारमा व्यवस्थित बचत र लगानीलाई प्रोत्साहित गर्दै आम जनतातर्फ लक्षित छ।

९) छुट ऋण

## पुरस्कार तथा मान्यताहरू 
उत्कृष्टताका लागि युरोमनी पुरस्कार : आइडिएलसी लगानी लिमिटेडले सन् २०१८: बङ्गलादेशको सर्वश्रेष्ठ लगानी बेङ्कको लागि युरोमोनी पुरस्कार प्राप्त गरेको थियो।

## यो पनि हेर्नुहोस् 
## सन्दर्भ सामग्रीहरू 
## बाह्य कडीहरू 
* ब्लुमबर्ग
* बङ्गलादेश व्यवसायी सङ्घ

श्रेणी:बङ्गलादेशका वित्तीय सेवा कम्पनीहरू
श्रेणी:लगानी बेङ्किङ
श्रेणी:बङ्गलादेशका ब‌ैङ्कहरू
नेटइज सङ्गीत

'**नेटइज सङ्गीत** () एक फ्रिमियम सङ्गीत प्रवाह सेवा हो जसलाई प्रख्यात चिनियाँ कम्पनी नेटइज निगमले विकसित गरेको थियो भने यो कम्पनीको पूर्ण सहायक कम्पनी पनि हो। प्रवाह सेवा २३ अप्रिल २०१३ मा सार्वजनिक रूपमा सुरू गरिएको थियो। अप्रिल २०१७ सम्म मञ्चमा ३० करोड प्रयोगकर्ता रहेका छन् भने यसमा १ लाख भन्दा बढी गीतहरू तथा सङ्गीतहरू समावेश छन्। अप्रिल २०१७ मा यसले यसको कोष सङ्कलनको पहिलो चरणमा ७६० मिलियन चिनियाँ युवान (१७० मिलियन अमरीकी डलर) प्राप्त गरेको थियो, र यसको मूल्य आठ अर्ब युवान (१.१४ अर्ब अमेरीकी डलर) भएको थियो, जसले यसलाई वित्तीय रूपमा एक सम्पन्न कम्पनी बनाएको थियो।
यो चिनियाँ सङ्गीत प्रवाह व्यवसायमा थङ्सिनको क्युक्यु सङ्गीत र अलिबाबाको सियामी सङ्गीत सेवाहरूका साथ प्रतिस्पर्धा गर्ने ठूला तीन प्रतियोगीहरू मध्ये एक हो रूपमा उभ्भिएको थियो।

## व्यापारीक सेवाहरू 
नेटइज सङ्गीत एक फ्रिमियम व्यापार नमूना अन्तर्गत सञ्चालित छ जहाँ आधारभूत सेवाहरू नि: शुल्क छन् जबकि केही उन्नत सुविधाहरू सदस्यता आधारमा उपलब्ध छन्। क्युक्यु सङ्गीतको समान, कलाकार र लेबलहरूले सामग्री भुक्तान गर्नेहरूलाई प्रतिबन्ध गर्न वा तिनीहरूको वेबसाइटमा तिनीहरूको साङ्गीतिक सङ्गालो खरीद गर्न योग्य छन् वा छैनन् भनेर छनौट गर्न सक्दछन्।  यो विधिको प्रयोग गर्ने कलाकारहरूमा टेलर स्विफ्ट र अरियाना ग्राण्डे पर्दछन्। यी खरीदहरूको साथ, प्रयोगकर्ताले सदस्यता खरिदको पर्वाह नगरी, उनीहरूको खरीदको गीतहरू प्रतिबन्ध बिना सुन्न र डाउनलोड गर्न सक्दछ।

### खाता र सदस्यता 
नेटइज सङ्गीतले हाल तीन सदस्यता प्रकार प्रदान गर्दछ। सदस्यताहरू एप्पलको एप्प स्टोर मार्फत प्रशोधन गरिएको आइफोन भुक्तानको साथ, मोबाइल उपकरणबाट मात्र खरीद गर्न सकिन्छ।

## विशेषता 
### निजीकृत सिफारिश र व्यक्तिगत एफएम 
यसले प्रयोगकर्ताको सङ्गीत प्राथमिकता अनुसार सङ्गीत सिफारिश गर्न सेवा थप गरेको छ।

### सङ्गीत सूची 
प्रत्येक सङ्गीत सूची प्रयोगकर्ताहरूद्वारा सृजना गरिन्छ जुन साङ्गीतिक सङ्गालो भन्दा फरक हुन्छ। यो कुनै पनि प्रयोगकर्ताहरूद्वारा अवलोकन गर्न सकिन्छ र प्रयोगकर्ताको सङ्गीत प्राथमिकता अनुसार सिफारिस गर्न सकिन्छ।

### रेडियो 
यदि सङ्गीत, सेवाको सङ्गीत पुस्तकालयमा समावेश गरिएको छैन भने प्रयोगकर्ताहरूले आफ्नै रेडियोमा सङ्गीत उर्घ्वभरण गर्न सक्दछन्।

## टिप्पणी 
सुक्ष्म ब्लगको जस्तै, प्रयोगकर्ताले कुनै पनि सङ्गीतमा १४० शब्दको स्वतन्त्रताका साथ टिप्पणी गर्न सक्दछन् जून चिनियाँ भाषामा मात्र उपलब्ध छ।

## इतिहास 
२३ अप्रिल २०१३ मा, नेटइज सङ्गीतलाई नेटइजले सार्वजनिक गरेको थियो। १४ जुलाई १०१४ मा, नेटइज सङ्गीतमा १०० मिलियन भन्दा बढी प्रयोगकर्ताहरू रहेका थिए र १२० मिलियन सङ्गीत टिप्पणीहरू र २०० मिलियन सङ्गीत साझेदारी गरिएका थिए। २५ मे २०१६ मा, पहिलो लिनक्स संस्करणको प्रकाशन गरिएको थियो।

## सन्दर्भ सामग्रीहरू 
## बाह्य कडीहरू 
* 

श्रेणी:नेटइज
श्रेणी:सङ्गीत प्रवाह सेवाहरू
श्रेणी:चीनका अनलाइन सङ्गीत भण्डारहरू
श्रेणी:चिनियाँ वेबसाइटहरू
गाइबान्धा सदर उपजिल्ला

**गाइबान्धा सदर**  बङ्गलादेशको गाइबान्धा जिल्लाको एक उपजिल्ला हो। यो उपजिल्ला रङ्पुर विभाग अन्तर्गत पर्दछ।

## अर्थतन्त्र 
यस उपजिल्लाको अर्थतन्त्र मुख्यतया कृषिमा आधारित छ। यस उपजिल्लाका अधिकांश मानिसहरू किसान हुन्। यस उपजिल्लामा धान, गहुँ, मकै, उखु, आलु, बदाम, तोरी तथा अन्य अन्न बालीहरू उत्पादन गरिन्छ। यस उपजिल्लामा मुख्यतया आँप, केरा, लिची, खरबुजा, कटहर आदि उत्पादन हुँदै आएको छ। यस उपजिल्लामा चिनी उत्पादन केन्द्र, बिस्कुट उद्योग, गहुँ कुटानी केन्द्र, बरफ कारखाना तथा चिस्यान केन्द्र, वेल्डिङ उद्योग, चिनी उद्योग तथा अन्य उद्योग कलकारखानाहरू पनि सञ्चालनमा रहेका छन्। यस उपजिल्लाले मुख्यतया धान, खरबुजा, जुट, गँहु लगायत मौसमी तरकारी र अन्य फलफूलहरू निर्यात गर्दै आएको छ। यस उपजिल्लामा लोपोन्मुख रहेका जुट, आलसको तेल, उखु र सखरखण्ड पनि निम्न मात्रमा उत्पादन गरिन्छ। यस उपजिल्लामा २५ हाटबजार तथा मेलाहरू सञ्चालन रहेका छन्। यस उपजिल्लामा लोपोन्मुख ठेला, गोरू गाडा र रथहरू सामान ओसारपसार तथा यातायातका साधन बन्द‌ै आएका छन्। यस उपजिल्लामा ५२ माछापालन केन्द्र, ४४ दुग्ध सङ्कलन केन्द्र तथा ९० कुखुरापालन केन्द्रहरू रहेका छन्।

यस उपजिल्लाको मुख्य आय श्रोतको बाटो भनेको कृषि र खेती हो जसमा जिल्लाकै ५५.२३% मानिसहरू संलग्न छन्। यस जिल्लाका मानिसहरू अन्य जस्तै २.८०% मजदुरीमा, उद्योग तथा व्यापारमा ०.९५% वाणिज्यमा १५.७३%, सञ्चार तथा यातायातमा ५.४८%, निर्माण क्षेत्रमा २.४२%, सुविधामा ७.८४%, धार्मिक सेवामा ०.२४%, वैदेशिक रोजगारी तथा भाडामा ०.३३% र अन्यमा ५.४८% रहेका छन्।

## प्रशासन 
गाइबान्धा थाना सन् १८५७ भन्दा पहिला एकै सदुल्लापुर थाना र भवानीगञ्ज थानाको अन्तर्गत पर्दथ्यो। यस थानालाई सन् १९८४ मा उपजिल्लामा परिणत गरिएको थियो। हाल यस उपजिल्लामा १ नगरपालिका, १३ सङ्घ परिषद्/वडा, १५० मौजा/महल्ला र १२७ गाउँहरू रहेका छन्।

## शिक्षा 
यस उपजिल्लाको कुल साक्षरता दर ३९.७% रहेको छ जसमध्ये पुरुषको साक्षरता ४४.५% छ भने महिलाको साक्षरता दर ३४.८% रहेको छ। यस उपजिल्लामा १० क्याम्पस, १ कानून क्याम्पस, ४८ माध्यमिक विद्यालय, १९६ प्राथमिक विद्यालय, १२ गैरसरकारी शिक्षण संस्था, १६ व्यवसायीक शिक्षण संस्था, १ शिक्षक शिक्षण संस्था, १ कृषि तालिम केन्द्र, ६ अन्य शिक्षण संस्था र २६१ मदरसाहरू रहेका छन्। यस उपजिल्लाका केही उत्कृष्ट शिक्षण संस्थाहरू यस प्रकार छन्; गाइबान्धा क्याम्पस (सन् १९४७), कृषि तालिम केन्द्र (सन् १९५४), गाइबान्धा छात्र सरकारी उच्च विद्यालय (सन् १८८५), गाइबान्धा इस्लामीया उच्च विद्यालय (सन् १९१४), गाइबान्धा सरकारी कन्या क्याम्प (सन् १९१६), परेरापुर उच्च विद्यालय (सन् १९१७), चापदहा बिएल उच्च विद्यालय (सन् १९१९), तुलसीघाट काशीनाथ उच्च विद्यालय (सन् १९२१) आदि।

## सन्दर्भ सामग्री 
## बाह्य कडीहरू 
श्रेणी:बङ्गलादेशका उपजिल्लाहरू
उलिपुर उपजिल्ला

**उलिपुर** () बङ्गलादेशको कुडिग्राम जिल्लाको एक उपजिल्ला हो। यो उपजिल्ला रङ्पुर विभाग अन्तर्गत पर्दछ।

## अर्थतन्त्र 
यस उपजिल्लाको अर्थतन्त्र मुख्यतया कृषिमा आधारित छ। यस उपजिल्लाका अधिकांश मानिसहरू किसान हुन्। यस उपजिल्लामा धान, गहुँ, मकै, खुर्सानी, तोरी, प्याज, उखु, आलु, पानको पात तथा अन्य अन्न बालीहरू उत्पादन गरिन्छ। यस उपजिल्लामा मुख्यतया आँप, केरा, लिची, खरबुजा, कटहर, नरिवल आदि उत्पादन हुँदै आएको छ। यस उपजिल्लामा चिनी उत्पादन केन्द्र, बिस्कुट उद्योग, गहुँ कुटानी केन्द्र, बरफ कारखाना तथा चिस्यान केन्द्र, वेल्डिङ उद्योग, चिनी उद्योग तथा अन्य उद्योग कलकारखानाहरू पनि सञ्चालनमा रहेका छन्। यस उपजिल्लाले मुख्यतया धान, जुट, पानको पात, प्याज लसुन लगायत मौसमी तरकारी र अन्य फलफूलहरू निर्यात गर्दै आएको छ। यस उपजिल्लामा लोपोन्मुख रहेका कोदो, आलसको तेल र जुट पनि निम्न मात्रमा उत्पादन गरिन्छ। यस उपजिल्लामा ५३ हाटबजार तथा मेलाहरू सञ्चालन रहेका छन्। यस उपजिल्लामा लोपोन्मुख ठेला, गोरू गाडा र रथहरू सामान ओसारपसार तथा यातायातका साधन बन्द‌ै आएका छन्। यस उपजिल्लामा थुप्रै माछापालन केन्द्र, दुग्ध सङ्कलन केन्द्र तथा कुखुरापालन केन्द्रहरू रहेका छन्।

यस उपजिल्लाको मुख्य आय श्रोतको बाटो भनेको कृषि र खेती हो जसमा उपजिल्लाकै ६९.४१% मानिसहरू संलग्न छन्। यस उपजिल्लाका मानिसहरू अन्य जस्तै मजदुरीमा ३.१०%,  उद्योग तथा व्यापार ०.५३%, वाणिज्यमा १०.६१%, सञ्चार तथा यातायातमा २.५३%, निर्माण क्षेत्रमा १.११%, सुविधामा ५.६१%, धार्मिक सेवामा ०.१७%, वैदेशिक रोजगारी तथा भाडामा ०.३८% र अन्यमा ६.५५% रहेका छन्।

## प्रशासन 
उलिपुर थानको स्थापना सन् १९०२ मा भएको थियो भने सन् १९८४ मा यसलाई उपजिल्लामा परिणत गरिएको थियो। हाल यस उपजिल्लामा १ नगरपालिका (उलिपुर पुरसभा) १४ सङ्घ परिषद्/वडा, १४७ मौजा/महल्ला र ४१८ गाउँहरू रहेका छन्।

## शिक्षा 
यस उपजिल्लाको कुल साक्षरता दर ३४.९१% रहेको छ जसमध्ये पुरुषको साक्षरता ४०.७४% छ भने महिलाको साक्षरता दर २९.२०% रहेको छ। यस उपजिल्लामा ४ क्याम्पस, ४२ माध्यमिक विद्यालय, १८३ प्राथमिक विद्यालय र १०० मदरसाहरू रहेका छन्। यस उपजिल्लाका केही उत्कृष्ट शिक्षण संस्थाहरू यस प्रकार छन्: उलिपुर सरकारी क्याम्पस (सन् १९६४), उलिपुर महिला क्याम्प (सन् १९८६), पञ्चपिर डिग्री क्याम्पस (सन् १९८७), एमए मार्टिन बाडी प्राविधिक तथा कृषि क्याम्पस (सन् १९९५), उलिपुर महारानी सरनामोही उच्च विद्यालय (सन् १८६४), दुर्गापुर उच्च विद्यालय (सन् १९१४), बाक्सीगञ्ज राजिबिया उच्च विद्याल (सन् १९४५), उलिपुर सरकारी कन्या उच्च विद्यालय (सन् १९०९), उलिपुर सरकारी प्रथमिक विद्यालय (सन् १९०९), दुर्गापुर सरकारी प्राथमिक विद्यालय (सन् १९१४), सरगर्धा नसरिया आलिया मदरसा (सन् १९५२), कमल खमेर बहुभाषिक सिनियर मदरसा (सन् १९५४), निरेश्वर अमेनिया मदरसा (सन् १९५४) आदि।

## सन्दर्भ सामग्री 
## बाह्य कडीहरू 
श्रेणी:बङ्गलादेशका उपजिल्लाहरू
आवारान जिल्ला

**आवारान जिल्ला** () पाकिस्तानको बलुचिस्तान प्रदेशको दक्षिण भागमा पर्ने एक जिल्ला हो। यो जिल्ला सन् १९९२ मा छुट्टिएर जिल्ला घोषित हुन भन्दा अघि यो खुजदार जिल्लाको उपविभागको रूपमा रहेको थियो। आवारान जिल्लाको प्राचीन नाम कोलवत हो। यो जिल्ला बलुचिस्तानकै सबैभन्दा गरीब जिल्ला हो। 

आवारान जिल्ला बलुचिस्तानको दक्षिण भागमा अवस्थित छ। यस जिल्लालाई ग्वादर जिल्लाले दक्षिण र दक्षिण पश्चिम, लसबेला जिल्लाले पूर्व र दक्षिण, केच र पञ्जगुर जिल्लाले पश्चिम, खुजदार जिल्लाले पूर्व र खरान जिल्लाले उत्तरबाट घेरेको छ।

## प्रशासकीय विभागहरू 
आवारान जिल्ला ३ तहसील र ८ सङ्घ परिषद्मा  विभाजित छ। 

*  आवारान
** आवारान यस क्षेत्रका ९८% भन्दा बढी मानिस मुस्लिम र थोरै जिक्री अल्पसङ्ख्यकहरू छन्। आवारानका जिल्लाका अल्पसङ्ख्यकहरू धेरै जनजातिमा विभाजित छन्।

## मौसम 
आवारान जिल्लाको मौसम गर्मीमा अत्याधिक गर्मी र जाडोमा न्यानो खालको हुन्छ। यस जिल्लामा धुलो आँधीबेहरीहरू वर्षभरि अनुभव गरिन्छ। जुनदेखि सेप्टेम्बरसम्म लिभर नामक एक भयानक आँधीबेहरी आउने गरेको छ।गर्मीका दिनहरू तातो छन् तर रातको समयमा भने तापक्रम घट्छ। वर्षा ऋतुमा प्रायः अप्रिल मे, जुन, र जुलाई महिनाहरू समावेश हुन्छन्।  मौसमी तथ्याङ्कको आधारमा यस जिल्लालाई "अर्ध शुष्क तातो गर्मी र हल्का जाडोमा राख्न सकिन्छ।

हाल आवरानका लागि सही तापक्रम तथ्याङ्क उपलब्ध छैन तर यो जिल्लाको तापक्रम खुजदारकोसँग लगभग बराबर हुने भएकाले खुजदार जिल्लाले मौसमको बारेमा केही जानकारी प्रदान गर्दछ। मौसम तथ्याङ्कले अवलोकन गरेको अनुसार यस जिल्लाको सबैभन्दा तातो महिना (जुन) मा तापक्रम ३२ डिग्री सेल्सियस माथि रहन्छ जबकि जाडोमा यो १० र २१ डिग्री सेल्सियस बीच रहन्छ। यसले "तातो गर्मी र हल्का जाडो" को मौसमको श्रेणीलाई पुष्टि गर्दछ।

## उर्जा 
यस क्षेत्रको उर्जाको प्रमुख स्रोत ईन्धनको काठ तथा दाउराहरू हुन् जबकि गोबरलाई सुकाएर पनि केही घरहरूमा प्रयोग भैरहेको छ। जिल्लामा बिजुली वा ग्यासको सुविधा छैन। केही घर र होटेलले बिजुली उत्पादनका लागि डिजेल जेनेरेटर प्रयोग गर्छन् भने प्रकाशको लागि मट्टीतेलका बत्तीहरू प्रयोग हुन्छन्।

## वातावरण 
जिल्ला वायु प्रदूषणबाट मुक्त छ। जिल्लामा कुनै उद्योग वा कलकारखानाहरू सञ्चालनमा रहेका छैनन्। त्यहाँ धुलो प्रदूषण छ र यस क्षेत्रमा सरसफाई एकदमै न्यून छ भने यस जिल्लामा कुनै सरसफाइको व्यवस्था पनि रहेको छैन। यस जिल्लाका सडकको कुनामा फोहर फालिएका हुन्छन् जसले सम्पूर्ण वातावरणलाई प्रदूषण पारिरहेको हुन्छ। विशेष गरी जिल्लाको दुर्गम क्षेत्रहरूमा पिउने पानीको पनि समस्या रहेको छ। धेरै जसो मान्छेहरूको लागि छुट्टै भान्सा र नुहाउने कोठा व्यवस्था रहेको छैन।

## सन्दर्भ सामग्री 
## बाह्य कडीहरू 
* आवरन जिल्ला बलुचिस्तानको आधिकारिक वेबसाइटमा
* बलुचिस्तान प्रहरी 

श्रेणी:बलुचिस्तान, पाकिस्तानका जिल्लाहरू
अनुगुल जिल्ला

**अनुगुल जिल्ला** भारतको ओडिसा राज्य अन्तर्गत पर्ने एक जिल्ला हो। यस जिल्लाको सदरमुकाम अनुगुल सहर हो। अनुगुल जिल्लालाई ओडिसाको औद्योगिक राजधानीको रूपमा लिइन्छ।

## भूगोल 
अनुगुल जिल्ला ओडिसा राज्यको केन्द्रीय भागमा अवस्थित छ भने भने यो जिल्ला २०°३१' देखि २१°४०' उत्तर अक्षांश र ८४°१५' देखि ८५°२३' पूर्वी देशान्तरणमा अवस्थित छ। अनुगुल जिल्लाले भारतको कुल क्षेत्रफल मध्ये ६२३२ वर्ग किलोमिटर ओगटेको छ। यस जिल्लालाई कटर र ढेङ्कानाल जिल्लाले  पूर्व, देवगढ, केन्दुझर र सुन्दरगढ जिल्लाले उत्तर, सम्बलपुर र सोनेपुर जिल्लाले पश्चिम, नयागढ र बौद्ध जिल्लाले दक्षिणबाट घेरेको छ। यस जिल्लामा प्रशस्त प्राकृतिक स्रोत रहेको छ। अनुगुल जिल्लाको सदरमुकाम अनुगुल सहर भुवनेश्वरबाट १५० किलोमिटरको दुरीमा अवस्थित छ।

## जनसाङ्ख्यिकी 
सन् २०११ को राष्ट्रिय जनगणना अनुसार यस जिल्लाको कुल जनसङ्ख्या १२७३८२१ रहेको  छ यस जिल्लामा प्रत्येक १००० पुरूषका लागि ९४२ महिलाको लिङ्गीक अनुपात र यस जिल्लाको कुल साक्षरता दर ७८.९६% रहेको छ। यस जिल्ला १९३० गाउँहरू रहेका छन्।

## अर्थतन्त्र 
अनुगुल जिल्लाको अर्थतन्त्रमा कृषिले महत्त्वपूर्ण स्थान ओगटेको छ किनकि सन् २०११ को राष्ट्रिय जनगणना अनुसार कृषिले यस जिल्लाका ७०% लाई प्रत्यक्ष तथा अप्रत्यक्ष रोजगार प्रदान गरेको छ। यस जिल्लाको कुल उत्पादन योग्य क्षेत्र २१६४०३ हेक्टरमा फैलिएको छ जुन यस जिल्लाको कुल क्षेत्रफल मध्ये ३२.७% हो। खरीफ ऋतुमा उत्पादन हुने प्रमुख बाली धान, मकै, रागी, तिलहन, दाल, कोदो, गहुँ, मटर, सूर्यमुखी, लसुन, अदुवा, आलु, प्याज, सुर्ति, उखु र धनिया आदि हुन्।

## प्रशासन  
अनुगुल जिल्लाको प्रशासनिक सदरमुकाम अनुगुल सहरमा अवस्थित छ। प्रशासनिक संरचनाको हालको परिदृश्यमा जिल्लामा ४ उप विभाग, ८ तहसील र ८ विकास खण्डहरू रहेका छन्। अनुगुल जिल्लामा कुल २२५ ग्राम पञ्चाय, २ नगरपालिका, १ अधिसूचित क्षेत्र परिषद् र २ २३ प्रहरी थानाहरू रहेका छन्। 
सन् २००८ देखि अनुगुल जिल्लाले धेनकनाल (लोकसभा क्षेत्र) र सम्बलपुरको (लोकसभा क्षेत्र) प्रतिनिधित्व गर्दै आएको छ।

## सन्दर्भ सामग्री 
## बाह्य कडीहरू 
* 

श्रेणी:ओडिसाका जिल्लाहरू
झाडग्राम जिल्ला

**झाडग्राम जिल्ला** () भारतको पश्चिम बङ्गाल राज्यको एक जिल्ला हो। यो  जिल्ला जङ्गली सुन्दरता र उत्तरपश्चिमा काङ्क्रोजर र दक्षिणमा सुवर्णरेखाको पहाडी पर्वतहरूको लागि परिचित छ। यस जिल्लाका जङ्गल, प्राचीन मन्दिरहरू, शाही दरबारहरू र लोक सङ्गीत स्थल भ्रमण गर्ने पर्यटकहरूको लागि एक प्रमुख गन्तव्य स्थल हो गन्तव्य हो। यो जिल्ला ४ अप्रिल २०१७ का दिन पश्चिम बङ्गाल राज्यको जिल्ला पश्चिम मदिनापुर दुई भागमा विभाजन भएपछि स्थापना हुँदै पश्चिम बङ्गाल राज्यको २२अौँ जिल्ला बनेको थियो। यस जिल्लाको सदरमुकाम झाडग्राम सहर हो।

## भूगोल 
झाडग्राम जिल्ला भारतको पश्चिम बङ्गाल राज्यको एक जिल्ला हो। यो जिल्ला २२°४५'  उत्तर अक्षांश र ८६°९८' पूर्वी देशान्तरणमा अवस्थित छ।  झाडग्राम जिल्लाले भारतको कुल क्षेत्रफल मध्ये ३०३७.६४ वर्ग किलोमिटर ओगटेको छ। यो जिल्ला समुन्द्री सतहबाट ८० मिटर उचाईमा अवस्थित छ। 

### उचाई 
यस जिल्लाको प्रमुख भूमिको स्वरुप पूर्व तिर सामान्य ढलान रहेको छ। पहाडी क्षेत्र इलाकाको उत्तर-पश्चिमी भागमा देखा पर्दछ। काङ्कराजहोरे क्षेत्रको ३०० मिटरको उचाई उच्च रहेको छ र गोपीबल्लवपुर सबैभन्दा कम उचाई ६५ मिटर रहेको छ। झाडग्राम सहरको उचाई ८० मिटरको आसपासमा रहेको छ। विभाग भित्र भूमि को ढलानमा सामान्य भिन्नता रहेको छ।

### मौसम 
झाडग्राम जिल्लामा (झाडग्राम वन विभाग) वार्सिक अौसत १४०० मिलिमिटर पानी पर्ने गर्दछ। दक्षिण पश्चिम मौसमका कारण वर्षा ऋतु जुन देखि सेप्टेम्बर महिना सम्म चल्छ भने यस जिल्लामा जुलाई र अगष्ट महिनामा सर्वाधिक पानी पर्ने गरेको छ। अक्टोबरदेखि वर्षा कम हुँदै जान्छ र सुख्खा हिउँद महिना शुरू हुन्छ। सुख्खा मौसम मे महिना सम्म रहन्छ यद्यपि यो समयमा यस जिल्लाका केही स्थानहरूमा फाटपुट वर्षा हुने गरेको छ।

## प्रशासन 
झाडग्राम जिल्लामा १० प्रहरी चौकी, ८ सामुदायिक विकास खण्ड, ८ पञ्चायत समितिस, ७९  ग्राम पञ्चायत समिति, २९९६ मौजा, २५१३ गाउँहरू, १ नगरपालिका, १ जनगणना नगर सहित एक नगरपालिका रहेको छ। यस जिल्लाको जनगणना सहर सिल्डा हो। झाडग्राम उपविभागको एक मात्र उपखण्डको झाडग्राममा सदरमुकाम रहेको छ।

## अर्थतन्त्र 
यस जिल्ला मुख्य अर्थव्यवस्था व्यवसाय र कृषिमा निर्भर छ। यहाँका केही मानिसहरू सरकारी कर्मचारी, केही विद्यालय शिक्षक र केही निजी क्षेत्रमा कार्यरत छन्।

## सन्दर्भ सामग्री 
## बाह्य कडीहरू 
*

श्रेणी:पश्चिम बङ्गालका जिल्लाहरू
बारखान जिल्ला

**बारखान जिल्ला** () पाकिस्तानको बलुचिस्तान प्रदेशको दक्षिण भागमा पर्ने एक जिल्ला हो। यस जिल्लाको पूर्वमा पञ्जाब प्रदेश रहेको छ भने यस जिल्लाको दक्षिणमा बलुचिस्तानको डेरा बुगटी जिल्ला रहेको छ। त्यस्तैगरी यस जिल्लाको पश्चिममा कोहालु, उत्तरपश्चिममा लरालाई र उत्तरमा मुसाखेल जिल्ला रहेको छ। यस जिल्लाको सदरमुकाम बारखान सहर हो। बारखानलाई ३१ डिसेम्बर १९९१ का दिन छुट्टै जिल्लाको दर्जा दिइएको थियो भने यस अघि यो जिल्ला लरालाई जिल्लाको तहसीलको रूपमा स्थापित थियो।

## भूगोल 
बारखान जिल्ला बलुचिस्तानको सबै आठौँ सानो जिल्ला हो भने यो जिल्ला २९°३७' देखि ३०°२१' उत्तर अक्षांश र ६९°०३' देखि ७०°०४' पूर्वी देशान्तरणमा अवस्थित छ। बारखान जिल्लाले पाकिस्तानको कुल क्षेत्रफल मध्ये ३४१० वर्ग किलोमिटर ओगटेको छ। यस जिल्लामा १ तहसील र ८ सङ्घ परिषद्हरू रहेका छन्। बारखान पाकिस्तानको राजधानी इस्लामाबादको ५४१ किलोमिटर (हवाई दूरी) दक्षिण-पश्चिम (२२० डिग्री) र बलुचिस्तान प्रदेशको राजधानी क्वेटा सहरबाट २४५ किलोमिटर पूर्वमा रहेको छ।

### भौगोलिक अवस्था 
बारखान जिल्लालाई अग्ला पहाड चारैतिरबाट घेरेको छ भने यहाँ रहेका पहाडहरू समुन्द्री सतहबाट ८४१ देखि २०३१ मिटरको उचाईमा रहेका छन्। यस जिल्लामा एक मुख्य उपत्यका छ जसलाई बरखान भनिन्छ र त्यस बाहेको यहाँ थुप्रै साना उपत्यकाहरू रहेका छन् जुन मुख्य उपत्यकाबाट दक्षिणपश्चिमी दिशामा अघि बढ्ने पहाडहरूको तल्लो दायराद्वारा छुट्याइएको छ। बारखान उपत्यका उत्तरी किनारमा छरिएका तल्लो पहाडहरूले घेरिएको छ जसले उपत्यकाको नालीको पानीलाई दक्षिणपश्चिमको राखनी खोलामा बग्ने पानीबाट र पश्चिम र उत्तरपश्चिम तर्फ ठूलो जान्द्रन दायरामा विभाजित गर्दछ। यस जिल्लाका पहाडहरू सुलेमान पर्वत श्रृङ्खलामा पर्छन्। यहाँको प्रमुख पहाडहरू उत्तरमा काला पहाड, पश्चिममा करवडा, बिबार, जान्द्र र मार वा मुखमार, दक्षिणमा अन्दरी र सुख, पूर्वमा फुलाई र खवाज रहेका छन्।

## इतिहास 
बारखान जिल्लाको प्रारम्भिक इतिहासलाई अस्पष्ट मानिन्छ तर यो क्षेत्र मुस्लिम शासकहरू, कान्धार र भारतलाई कब्जा गर्नेहरूको अधीनमा थियो। बारो खान बलूच खत्रान समुदाय थिए जसलाई तात्कालिक समयमा एक कुशल योद्धा भनेर चिनिन्थ्यो तर जब उनी लडाईमा पराजित भए उनी आफ्नो सैनिकहरूसँग यहाँ आएर बसोबास गर्न शुरू गरेका थिए जसका कारण यस क्षेत्रको नाम बारखान राखिएको थियो।

खेत्रान बेलुच मुख्यतया सीस्तानको एक जिल्ला र टाटरको हिन्दू प्रान्तको एक अंश थियो।  अकबरको शासनकालमा यसलाई जाञ्जा भनिन्थ्यो। मीर गिरजो खान मजरानी पहिलो बलुच सरदार थिए। उनी आफ्नो छोरा बख्तियार खानको हातमा सफल भए जो मीर हाजी खानको उत्तराधिकारी थिए। उनको शासनकालमा उनी काबुलको झोभ क्वेकर्सको हमलाका कारण खेत्रानहरू बीचमा विजयको नायकका रूपमा परिचित थिए। मीर हाजी खान केही प्रमुख नेताहरू समन्वय गर्न सफल भए। मीर हाजी खान एक कट्टर योद्धा थिए र खेत्रान उनको उत्तराधिकारी भए। उनले करम खान बिज्रानी मौरियरको किल्ला ध्वस्त गरेर मौरिसबाट खेत्रानलाई पराजित गर्न सफल भएका थिए।

## सन्दर्भ सामग्री 
## बाह्य कडीहरू 
श्रेणी:बलुचिस्तान, पाकिस्तानका जिल्लाहरू
मीरपुर जिल्ला

**मिरपुर जिल्ला** () पाकिस्तानको आजाद काश्मिर प्रदेशको एक जिल्ला हो। यस जिल्लाको नाम यहाँ रहेको प्रमुख सहर मिरपुरको नाममा राखिएको हो। मिरपुर जिल्लाको जनसङ्ख्या सन् २०११ को राष्ट्रिय जनगणना अनुसार, ४५६२०० रहेको छ भने यस जिल्लाले पाकिस्तानको कुल क्षेत्रफल मध्ये १,०१० वर्ग किलोमिटर ओगटेको छ। यस जिल्लाको केही मुख्य क्षेत्रहरू मैदान सहित पहाडले घरेको छ। यस जिल्लाको मौसम तातो, सुख्खा र अन्य भौगोलिक अवस्था हिसाबमा पञ्जाबका छेउछाउको जिल्ला झेलम र गुजरातको इलाकासँग मिल्दोजुल्दो रहेको छ। बाघसार ताल यहाँ रहेको प्रमुख पर्यटकको आकर्षकको केन्द्र विन्दु हो।

## इतिहास 
बेलायती औपनिवेशिक कालमा मिरपुर जम्मू कश्मिर राजकीय जम्मू प्रदेशको पाँच जिल्लाहरू मध्ये एक जिल्ला रहेको थियो। सन् १९४१ को जनगणना अनुसार यसको जिल्लाको कुल जनसङ्ख्या ३८६६५५ रहेको थियो जस मध्ये करीव ८०% मुस्लिम र १६% हिन्दू अल्पसङ्ख्याक रहेका थिए। तात्कालिक समयमा यस जिल्लामा तीन तहसीलहरू; कोतली, मीरपुर र भीम्बर रहेका थिए जुन हाल छुट्टाछुट्टै जिल्लामा परिणत भएका छन्। पाकिस्तान प्रशासित काश्मिरमा जिल्लाहरू अहिलेको मिरपुर विभागको रूपमा रहेका छन्। पूर्व मिरपुर जिल्लाको सानो अंश पनि भारत प्रशासित काश्मिरको राजौरी जिल्लामा पर्दथ्यो। मूल मिरपुर जिल्ला पुन्छ र राजौरी जिल्लासँग पश्चिम भौगोलिक, जातीय र सांस्कृतिक सम्बन्ध थियो जुन जम्मू सहर र जम्मू प्रदेशको बाँकी क्षेत्रहरू भन्दा बढी छ।

मूल मिरपुर जिल्लाको जम्मू सहर र जम्मू प्रदेशको बाँकी भागको तुलनामा, पुन्छ र राजौरी जिल्लाहरूको साथ, पश्चिम पञ्जावसँग घनिष्ट भौगोलिक, जातीय एवम् संस्कृतिक सम्बन्ध रहेको थियो। यी कारणहरूले गर्दा विद्वान क्रिस्टोफर सेण्डेनले, भारतको विभाजनको बेला मिरपुरका मानिसहरू पाकिस्तानमा सामेल हुने तीव्र इच्छा रहेको बताएका थिए।

## भाषा 
यस जिल्लाको अधिकांश जनसङ्ख्या जाट जातीय समूहको रहेको छ भने त्यसपछि राजपूत र गुज्जर अल्पसङ्ख्यकको जनसङ्ख्या बढी छ। सन् १९५० को दशकमा यस जिल्लाका अन्य तल्लो जातिका समुदायहरू मसाली थिए। यस जिल्लाको हाल पञ्जाबी भाष सबै प्रचलित भाषा हो भने यहाँका केही जनसमुदायहरूले उर्दु र गुजरी भाषा पनि बोल्ने गर्दछन्।

## प्रशासन
आजाद कश्मीरमा रहेको यस जिल्लामा दुईवटा तहसिलहरूमा विभाजित भएको छ।:

१)ददयाल

२) मिरपुर

## सन्दर्भ सामग्री 
## बाह्य कडीहरू 
श्रेणी:पाकिस्तानका जिल्लाहरू
डिजी सिमेन्ट

**डिजी सिमेन्ट** () एक पाकिस्तानी निर्माण सामग्री कम्पनी हो जुन निशात समूहको स्वामित्वमा रहेको छ। यो पाकिस्तानको सबैभन्दा ठूलो सिमेन्ट उत्पादक कम्पनी हो, जसको उत्पादन क्षमता १४,००० टन रहेको छ। कम्पनीको प्रधान कार्यालय भने कराचीमा रहेको छ। 

कम्पनीका देशमा तीन सक्रिय उत्पादक केन्द्र रहेका छन् जुन खैरपुर, चकवाल, डेरा गाजी खान र हब, बलुचिस्तानमा रहेका छन्। डेरा गाजी खान सिमेन्टको छोटो रूप डिजी खान सिमेन्ट हो। यो तथ्यकन साथ दक्षिणी सञ्जाब सहर डेरा गाजी खानमा पहिलो उत्पादक केन्द्रको स्थापना गरिएको थियो।  प्रारम्भमा, यो पाकिस्तानको सिमेन्ट निगम अन्तर्गत सरकारी स्वामित्वको कम्पनी थियो जसले हजारौं मानिसहरूलाई रोजगारी प्रदान गरेको थियो।

## अधिग्रहण 
यस सरकारी स्वामित्वमा रहेको कम्पनीलाई निजी क्षेत्रको कम्पनी निसात समूहले सन् १९९२ मा अधिग्रहण गरेको थियो जसको उदेश्य यसका सम्पूर्ण व्यापार तथा व्यवसायको प्रवर्द्धन गर्नु थियो।

## सन्दर्भ सामग्रीहरू 
## बाह्य कडीहरू 
श्रेणी:निशात समूह
श्रेणी:पाकिस्तानका सिमेन्ट कम्पनीहरू
श्रेणी:लाहोरमा आधारित कम्पनीहरू
श्रेणी:पाकिस्तान सेयर बजारमा सूचीकृत कम्पनीहरू
अमेठी जिल्ला

**अमेठी जिल्ला**  भारतको उत्तर प्रदेश राज्यको ७२औँ जिल्ला हो। यो जिल्ला फैजाबाद विभाग अन्तर्गत पर्दछ भने यो जिल्ला ३०७० वर्ग किलोमिटर क्षेत्रफलमा फैलिएको छ। यस जिल्लाको प्रशासनिक सदरमुकाम गौरीगन्ज हो।

सन् १९८० देखि भारतीय नेहरू - गान्धी राजनीतिक राजवंशको शक्ति केन्द्र भएका कारण यो जिल्ला प्रख्यात छ। पूर्व प्रधानमन्त्री जवाहरलाल नेहरू, उनका नाति सञ्जय र राजीव गान्धी (इन्दिरा गान्धीका छोरा), राजीव गान्धीकी श्रीमती सोनिया गान्धी र छोरा राहुल गान्धीले यस निर्वाचन क्षेत्रबाट चुनाव लड्दै आएका थिए। यद्यपि सन् २०१९ मा राहुल गान्धीले लोकसभाको चुनावमा एक पूर्व टिभी अभिनेत्री स्मृति ईरानीले पराजित भएपछि यो क्षेत्र परिवर्तन भएको थियो।

## भूगोल 
### अवस्थिति 
अमेठी जिल्ला २६°०९'  उत्तर अक्षांश र ८१°४९' पूर्वी देशान्तरणमा अवस्थित छ। यो जिल्लासमुन्द्री सतहबाट १०१ मिटरको (३३१ फिट) उचाइमा रहेको छ। यस जिल्लाको प्रमुख नदी गोमती हो जुन जिल्लाको मध्यभागबाट बग्दछ। यस जिल्लाको उत्तरी किनार फैजाबाद जिल्लाले घेरिएको छ भने दक्षिणतर्फ प्रतापगढ जिल्ला रहेको छ। यस जिल्लाको पश्चिमतर्फ बाराबङ्की जिल्ला र रायबरेली जिल्ला रहेका छन् भने पूर्वीमा सुल्तानपुर जिल्लाले रहेको छ।

### मौसम 
अमेठी जिल्लाको जमिन सामान्यतया गोमती नदीको वरपरका केही क्षेत्रहरू बाहेकका समथल रहेको छ। यस उपजिल्लाको अर्थतन्त्र मुख्यतया कृषिमा आधारित छ। यस उपजिल्लाका अधिकांश मानिसहरू किसान हुन्। अमेठी जिल्लाको ओसिलो र सुक्खा खालको मौसम भने यहाँको वार्षिक औसत तापक्रम २३ डिग्री सेल्सियस देखि २८ डिग्री सेल्सियस बीच रहन्छ। अमेठीले तीन फरक ऋतुहरू अनुभव गर्दछ: ग्रीष्म ऋतु, वर्षा ऋतु र हल्का शरद ऋतु। गर्मी महिना मार्च देखि मे महिना सम्म हुन्छ, जतिबेला यस जिल्लाको अधिकतम तापक्रम ३६ डिग्री देखि ४४ डिग्री सेल्सियस सम्म पुग्छ। यस जिल्लामा वर्षा ऋतु जुन, सेप्टेम्बर र जुलाईको बीचमा पर्दछ जुन वर्षकै ओसिलो महिनाहरू हुन् भने हिउँद ऋतु नोभेम्बरबाट शुरु हुन्छ। हिउँदमा दिउँसोको तापक्रम २२ डिग्री सेल्सियसको आसपास रहन्छ भने रातको तापमान ८ डिग्री सेल्सियस भन्दा कम पुग्छ भने डिसेम्बर देखि जनवरी सम्म यहाँको तापक्रम २ डिग्री देखि ३ डिग्री सेल्सियस सम्म झर्छ।

## यातायात 
अमेठी उत्तर प्रदेश र उत्तर पूर्वी भारतका प्रमुख शहरहरूमा भारतीय रेल तथा सडकहरूमार्फत जोडिएको छ। यस जिल्लामा दिल्ली, लखनऊ, कानपुर, देहरादून, हरिद्वार, इलाहाबाद, वाराणसी, कोलकाता, पुरी, भोपाल, मुम्बई र बेङ्ग्लोर जस्ता प्रमुख सहरहरूसँग जडान हुने  रेलमार्गहरू रहेका छन्। उत्तर प्रदेश राज्य सडक यातायात निगमका सवारीसाधनहरू यसै जिल्लाबाट चल्छन्।

## प्रशासन 
यस जिल्लामा १ तहसील, १३ विकास खण्ड, १४ प्रहरी चौकी र १०१ लेखपाल क्षेत्र रहेका छन्। यस जिल्लाका गौरीगन्ज, अमेठी, मुसाफिरखाना र तिलोई तहसीलहरू हुन्। अमेठी यस जिल्लाको सबैभन्दा ठुलो सहर हो। 

जिल्लामा ४ विधान सभा क्षेत्रहरू; गौरीगन्ज, जगदीशपुर, अमेठी र तिलोई रहेका छन् भने यी सबै अमेठी लोकसभा क्षेत्र अन्तर्गत पर्दछन्। यो जिल्ला फैजाबाद र बाराबन्कीको निर्वाचन क्षेत्रहरू द्वारा घेरिएको छ।

## सन्दर्भ सामग्री 
श्रेणी:उत्तर प्रदेशका जिल्लाहरू
लक्की सिमेन्ट

**लक्की सिमेन्ट लिमिटेड** () पाकिस्तानमा रहेको सबैभन्दा ठूलो सिमेन्ट उत्पादक हो। यसको सेयर कराची सेयर बजारमा कारोबार गरिएको छ जुन कराची सेयर बजार १०० सूचकाङ्कको एक भाग हो। कराची सेयर बजारमा यसको प्रतीक 'लक' हो। कम्पनीको उच्च सेयर मूल्य १०४३.५० पाकिस्तान रुपैयाँ थियो, मे २०१७ मा लक्की सिमेन्ट पाकिस्तानको सबैभन्दा ठूलो व्यवसाय समूह, युनुस ब्रदर्स समूहको एक सहायक कम्पनी बनेको थियो। लक्की सिमेन्ट लिमिटेडले ३० जून २०१७ मा अन्त्य हुने आर्थिक वर्षको लागि १३.७९ अर्ब कर पछिको सबैभन्दा बढी नाफाको किर्तिमानी कायम गरेको थियो।

## इतिहास 
लक्की सिमेन्ट लिमिटेडको स्थापना सन् १९८३ मा अब्दुर रज्जाक तब्बाद्वारा गरिएको थियो। कम्पनी उत्तर पश्चिम सीमान्त प्रदेशको लक्की मारवात जिल्लामा स्थित पेजुमा कारखानाहरूसँग सुरु भएको थियो। यसले हाल कराचीमा रहेको एक कारखानाको स्वामित्व कायम गरेको छ।

लक्की सिमेन्ट लिमिटेड, पाकिस्तानमा तिव्र रूपमा बृद्धि भएको सबैभन्दा ठूलो उत्पादक र अग्रणी निर्यातकर्ताहरू मध्ये एक हो जसको वार्षिक उत्पादन क्षमता ७.७५ मिलियन टन रहेको छ। कम्पनी कराची, लाहोर, इस्लामाबाद, र लण्डनका सेयर बजारहरूमा सूचीबद्ध छ।

वर्षौंको अवधिमा कम्पनीे निरन्तर अघि बढेको थियो र यसले कराचीको रणनीतिक स्थानहरूमा उत्पादन सुविधाहरूको साथ आफ्नो व्यवसाय सञ्चालनको विस्तार दक्षिणी क्षेत्रहरू जस्तै पेजु र खैबर पख्तुनख्वामा गरी देशको उत्तरी क्षेत्रहरूलाई सेवा पुर्‍याउने गर्दछ।

लक्की सिमेन्टको देशव्यापी रूपमा २०० भन्दा बढी बिक्रेताहरूको सञ्जाल छ जसले स्थानीय बजारमा नियन्त्रण गर्नका लागि सक्षम गर्दछ। कम्पनीले सिमेन्ट पनि निर्यात गर्ने गर्दछ। लक्की सिमेन्ट लिमिटेडलाई कराची स्थित युनुस ब्रदर्स समूह, पाकिस्तानको सबैभन्दा ठूलो व्यवसाय समूहद्वारा प्रायोजित गरिएको छ।

## उत्पादनहरू 
सन् २०१७ मा कम्पनीले सामान्य पोर्टल्याण्ड सिमेन्ट, सल्फेट प्रतिरोधी सिमेन्ट, ब्लक सिमेन्ट र क्लिङ्करको उत्पादन गरिरहेको थियो।

## उर्ज उत्पादन 
कम्पनीले आफ्नै आवश्यकताहरू मात्र पूरा गर्न पर्याप्त बिजुलीको उत्पादन गर्दछ। यसले हैदराबाद बिद्धुत आपूर्ति निगमलाई पनि बिजुली आपूर्ति गर्न सुरु गरेको थियो। हाल यो पेशावर बिद्धुत आपूर्ति निगमलाई बिजुली दिने प्रक्रियामा रहेको छ।

दिगो विकासको आशामा युनुस ब्रदर समूहले लक्की बिद्धुत उर्जा कम्पनी लिमिटेडमा लगानी गरेर विद्युत उत्पादन क्षेत्रमा विविधता ल्याएको छ। कम्पनी एलसीएल नियन्त्रक कम्पनी लिमिटेडको पूर्ण स्वामित्वको सहायक कम्पनी हो र जसले गर्दा यो लक्की सिमेन्ट लिमिटेडको अप्रत्यक्ष सहायक बनाउँदछ।

कोइलाको सबैभन्दा ठूलो आयातकर्ता भएको कारण लक्की सिमेन्ट लिमिटेडले कराचीमा ६६० मेगावाटको कोइलामा आधारित बिजुली परियोजनामा ​​लगानी गर्ने निर्णयले विद्यमान विविधीकृत व्यवसाय विभागमा तालमेल ल्याउएको थियो।

## वैकल्पिक इन्धन 
लक्की सिमेन्टले टिडिएफ र आरडिएफ जस्ता वैकल्पिक ईन्धनमा आफ्नो ध्यान केन्द्रित गरेको छ।

## दिगो मूल्याङ्कन 
सन् २०१२ मा लक्की सिमेन्ट पाकिस्तानको एकमात्र कम्पनी थियो जसले नेदरल्याण्ड्सको ग्लोबल रिपोर्टिङ इनिसिएटभद्वारा सन् २०१२ को स्थिरता मूल्याङ्कनको लागि अति उत्तम मूल्याङ्कन प्राप्त गरेको थियो।

## प्रमाणपत्र र पुरस्कार 
लक्की सिमेन्ट अन्तर्राष्ट्रिय मानकीकरण सङ्गठन ९००१:२००८ र १४००१: २००४ प्रमाणित कम्पनी हो।

## सन्दर्भ सामग्रीहरू 
## बाह्य कडीहरू 
श्रेणी:युनुस ब्रदर समूह
श्रेणी:पाकिस्तानका सिमेन्ट कम्पनीहरू
श्रेणी:पाकिस्तान सेयर बजारमा सूचीकृत कम्पनीहरू
श्रेणी:कराचीमा आधारित कम्पनीहरू
बानारिपाडा उपजिल्ला

**बानारिपाडा** () बङ्गलादेशको बरिशाल जिल्लाको एक उपजिल्ला हो। यो उपजिल्ला बरिशाल विभाग अन्तर्गत पर्दछ।

## सन्दर्भ सामग्री 
## बाह्य कडीहरू 
श्रेणी:बङ्गलादेशका उपजिल्लाहरू
टेलकमटेल्ष्ट्रा

**टेलकमटेल्ष्ट्रा**  इन्डोनेसियाको राजधानी जाकार्तामा  आधारित एक दूरसञ्चार कम्पनी हो। यो देशको सबैभन्दा ठूलो निश्चित लाइन सेवा सञ्चालक हो भने यो अष्ट्रेलियाली दूरसञ्चार कम्पनी, टेल्ष्ट्रा र टेलकम इन्डोनेसियाको संयुक्त लगानीको रूपमा गठन भएको थियो।  टेलकमटेल्ष्ट्राले प्रबन्धित सञ्जाल सेवाहरू जस्त‌ै वादल सेवा, सफ्टवेयरको रूपमा सेवा , सेवाको रूपमा पूर्वाधार, सेवाको रूपमा मञ्च, एकीकृत सञ्चार र सहयोग सेवा, व्यवस्थित सुरक्षा सेवा , र व्यावसायिक सेवाहरूको प्रदान गर्दछ। यस संयुक्त उद्यम अक्टोबर २०१४ मा गठन भएको थियो र यसमा हाल १०० भन्दा बढी कर्मचारीहरू कार्यरत छन्। यो कतारको बहुराष्ट्रिय दूरसञ्चार कम्पनी उरिदूको सहायक इन्डोस्याटको प्रतिद्वन्द्वी हो।

## इतिहास 
टेलकमटेल्ष्ट्राको स्थापना, टेलकम इन्डोनेसिया र एक अष्ट्रेलियाली कम्पनी टेल्ष्ट्राको बीच एक प्रारम्भिक बैठक र सम्झौता ज्ञापनपत्रबाट भएको थियो। २९ अगष्ट २०१४ मा यी दुई कम्पनीका अभिभावकहरू बीच संयुक्त लगानी सम्झौता अन्तिम रूपमा समापन भएको थियो। एक विशेष नयाँ दूरसञ्चार सेवा प्रदायक बन्न र नयाँ संयुक्त उद्यम सृजना गर्नका लागि, दुई कम्पनीका विशेष स्रोतहरू छान्ने र साझा रूपमा गठन गर्ने अवधारणाका साथ यसलाई स्थापना गरिएको थियो। पर्सिरन टर्बटास टेलट्रानेट एप्लिकासी सोलुसी (टेलकमटेल्ष्ट्रा) जकार्तामा स्थापित भएको थियो। यसलाई आइडिसी द्वारा "सबैभन्दा अभिनव साझेदारी पुरस्कार"बाट सम्मानित गरिएको छ।

## सेवाहरू 
टेलकमटेल्ष्ट्राले देशव्यापी रूपमा सञ्जाल अनुप्रयोग सेवाहरूको प्रदान गर्दछ, र, यसको सम्झौता बमोजिम, देशमा यो दूरसञ्चार सेवाहरूको विशेष प्रदायक हो। हाल सम्म, कम्पनीले प्रदान गरेको सेवाहरू यस प्रकारका छन्:

व्यवस्थित सञ्जाल सेवाहरू - टेलकमटेल्ष्ट्राले दुबै बहुराष्ट्रिय र घरेलु कम्पनीहरूको सञ्चार सञ्जालहरूको लागि प्रबन्धन सेवाहरूको प्रदान गर्दछ।

सेवाको रूपमा सफ्टवेयर - यसलाई माग अनुरुपका सफ्टवेयर भनेर पनि चिनिन्छ। टेलकमटेल्ष्ट्राले सदस्यतामा आधारित सफ्टवेयर सेवाहरूको पनि प्रदान गर्दछ। 

एकीकृत सञ्चार र सहयोग - टेलकमटेल्ष्ट्राले कम्पनीहरूमा सबै सञ्चारहरूलाई एक ठाउँमा ल्याएर चुनौतीहरू पार गर्न मद्दत गर्दछ, र कर्मचारीहरूको लागि सञ्चार सेवाहरू प्रदान गर्दछ। 

व्यवस्थित सुरक्षा सेवाहरू - यो सेवा कम्पनीको सुरक्षाको उद्देश्य हो जसले ग्राहकहरूको संवेदनशील जानकारीलाई आक्रमण र चुहावट हुनबाट बचाउँदछ।

व्यावसायिक सेवाहरू - परामर्श सेवाहरू सहित परियोजना व्यवस्थापन र मूल्याङ्कन।

## सन्दर्भ सामग्रीहरू 
## बाह्य कडीहरू 
* 

श्रेणी:इन्डोनेसियाका दूरसञ्चार कम्पनिहरू
श्रेणी:जाकार्तामा आधारित कम्पनीहरू
बेसिक बैङ्क लिमिटेड

**बेसिक बैङ्क लिमिटेड** (बङ्गलादेश साना उद्योग तथा वाणिज्य बैङ्क लिमिटेड) () बङ्गलादेशको एक निजी स्वामित्वमा रहेको साना औद्योगिक उद्यमहरूको लगानीको लागि वित्तीय संस्थाको लागि स्थापित एक बैङ्क हो।

## इतिहास 
बैङ्क २ अगष्ट २००५ मा कम्पनीको एक ऐन अन्तर्गत स्थापना भएको थियो भने औपचारिक रूपमा यसले सेवाको सुरुवात १ जनवरी २०१५ देखि भएको थियो। यो ५० लाख (७०% बिसीसी कोष र ३०% बङ्गलादेश सरकारको सेयर ) को भुक्तानी पूँजीबाट सुरु भएको थियो। बैङ्कको हालको अधिकृत पूँजी ५,५०० करोड र भुक्तानी पूँजी १,०८५ करोड टाका रहेको छ। बङ्गलादेश सरकारले कोषको १००% सेयर र ३ जुन, २०१२ मा बैङ्कको अधिग्रहण गरेको थियो भने विश्वव्यापी बिसीसीआई फाउण्डेशन पतन हुनबाट रोक्नको लागि यो अप्रभावकारी भएको थियो। तथापि, बैङ्कलाई राष्ट्रियकरण भने गरिएको थिएन। यो एक राज्यको स्वामित्वमा रहेको बैङ्कको रूपमा पनि परिचित छ।

## गतिविधि 
बेसिक बैङ्क लिमिटेड विकास र वाणिज्य बैङ्कहरूको संयोजन पनि हो। साना तथा मझौला उद्यमहरूलाई प्राथमिकता दिई औद्योगिक क्षेत्रको विस्तारका लागि मध्यावधि, दीर्घकालीन ऋण र अन्य वित्तीय सहयोग दिने बैङ्कको जिम्मेवारी पनि हो।

बेसिक बैङ्कको मुख्य कार्यहरू यस प्रकारका छन्:

क) साना स्तर उद्यमीहरूलाई ऋण दिने;

ख) पूर्ण वाणिज्य बैङ्कको रूपमा बचतको अधिग्रहण, चालू र बचत खाताहरूको व्यवस्थापन, व्यापार वित्त, निर्माण उत्पादन र प्रशोधन चरणमा औद्योगिक वित्त र अन्तर्राष्ट्रिय व्यापारमा सहयोग;

ग) साना व्यवसाय उद्यमीहरूलाई व्यवसाय सञ्चालन गर्न प्राविधिक सहयोग प्रदान गर्नु

घ) सजिलै पूँजी सङ्कलन गर्न उद्देशले सहरका गरीबहरू मानिसहरूका माझ गैर सरकारी संस्थाहरूको माध्यमबाट लघु ऋण उपलब्ध गराउने

बैङ्कको निर्देशक समितिले ब‌ैङ्कको आधारभूत कार्ययोजना र उद्देश्यहरूको कार्यान्वयन गर्नका लागि नीतिलाई निर्देशन दिन्छन्। यो सरकारको एकमात्र स्वामित्वमा रहेकाले, सरकारले पूर्ण विभागलाई वरिष्ठ सरकारी अधिकारी र केन्द्रिय बैङ्का कार्यकारीहरूको साथ मनोनयन गर्दछ। प्रबन्ध निर्देशक, निर्देशक विभागको एक सदस्यको रूपमा रहन्छन्। हाल व्यवस्थापक निर्देशक सहित बोर्डमा कुल ७ सदस्यहरू रहेका छन्।

## व्यवस्थापन प्रक्रियाहरू 
प्रबन्ध निर्देशकले बैङ्कको समग्र गतिविधिहरूको नियन्त्रण गर्दछन्। प्रबन्ध निर्देशकलाई केन्द्रिय कार्यालयमा कार्यरत महाप्रबन्धक र विभाग प्रमुखहरूले सहयोग पुर्‍याउँदछन्। बैङ्कका शाखा व्यवस्थापकहरूले आफ्ना गतिविधिहरूलाई सिधा प्रबन्ध निर्देशक र विभाग प्रमुखलाई बुझाउँदछन्।
ब‌ैङ्कको धारा ९५ को दफा १० अनुसार सदस्यीय निर्देशक समितिको अध्यक्ष हुनेछन्। हालका प्रमुख कार्यकारी अधिकृत आलाउद्दिन ए मजिद हुन्।

## विस्तार 
बेसिक बैङ्क लिमिटेडको प्रधान कार्यालय मोतीझील, ढाकामा रहेको छ। यस बैङ्कको देशव्यापी रूपमा हाल ७० वटा शाखाहरू रहेका छन्। बैङ्कको आफ्नै प्रशिक्षण संस्थान पनि रहेको छ।

## सन्दर्भ सामग्रीहरू 
## बाह्य कडीहरू 
श्रेणी:बङ्गलादेशका बैङ्कहरू
राजा अब्दुल्ला बिन अब्दुलाजिज अरबी स्वास्थ्य विश्वकोश

**राजा अब्दुल्ला बिन अब्दुलाजिज अरबी स्वास्थ्य विश्वकोश** () स्वास्थ्य सूचना विज्ञानको लागि साउदी सङ्घको सहकार्यमा सन् २०१० को मे मा राजा अब्दुल्ला बिन अब्दुलाजिजद्वारा स्थापना गरिएको एक अरबी स्वास्थ्य विश्वकोष वा वैज्ञानिक संस्था हो जसको लक्षित अरबी पाठकलाई वेबसाइटको माध्यमबाट सही र भरपर्दो स्वास्थ्य सूचना प्रदान गर्ने लक्ष्य राख्दछ। राजा अब्दुल्ला बिन अब्दुलाजीज अरबी विश्वकोश पाठक र चिकित्सा जानकारीको अनुसन्धानकर्ताहरूलाई लक्षित गर्न विकसित गरिएको छ। यसलाई सबै तहमा स्वास्थ्य सेवा प्रदायकहरूले वेबसाइट मार्फत उनीहरूका बिरामीहरूसँगको कुराकानीलाई बढाउनको लागि प्रयोग गर्न सक्दछन्। यसको आधिकारिक वेबसाइट दुबै अरबी र अङ्ग्रेजी भाषामा उपलब्ध छ।

बिएमसी स्वास्थ्य सेवा अनुसन्धानमा प्रकाशित एक पत्रिकाका अनुसार, यस स्वास्थ्य विश्वकोशको अरबी सामग्री विज्ञ र उपभोक्ता दुबैका लागि बुझ्न सजिलो रहेको छ। यद्यपि, विश्वकोशका केही खण्डहरू सुधार गर्न पनि सकिन्छ।

## अवधारणा 
इन्टरनेट, विश्वभरी दर्शकहरूद्वारा चिकित्सा सम्बन्धि जानकारीहरूको लागि खोज गर्न प्रयोग गरिन्छ। खाडी मुलुकमा, धेरै व्यक्ति चिकित्सा जानकारीको लागि इन्टरनेटको प्रयोग गर्दछन्।

तथापि, स्वास्थ्य विज्ञानका लागि राजा साउद बिन अब्दुलाजीज विश्वविद्यालयमा वा सार्वजनिक स्वास्थ्य र स्वास्थ्य सूचना विज्ञान महाविद्यालयमा गरिएको एक अध्ययनले अरबी भाषामा चिकित्सकीय जानकारी प्रदान गर्ने साइटहरूको प्रतिशत कुल अरबी चिकित्सकीय साइटहरूको तुलनामा ४% भन्दा कम रहेको देखाएको थियो।
तसर्थ, एक अनलाइन विश्वकोशको निर्माणको विचारले विश्वव्यापी रूपमा लगभग ३० करोड अरबी पाठकहरूलाई भरपर्दो चिकित्सकीय जानकारी प्रस्तुत गर्ने लक्ष्यका साथ यसको सुरुवात गरिएको थियो।

## विश्वकोशका क्षेत्रहरू 
स्वास्थ्य विषय, स्वस्थ जीवन, व्यवस्थापन र उपचार, चिकित्सा र स्वास्थ्य समाचार, अतिरिक्त संसाधनहरू गरी विश्वकोशमा पाँच प्रमुख खण्डहरू समावेश छन्।

### स्वास्थ्य सम्बन्धित विषय 
यस खण्डमा रोग र विभिन्न स्वास्थ्य समस्या सहित एकीकृत चिकित्सा विषयहरू समावेश छन् जुन  चिकित्सा विशेषताहरूद्वारा विभाजित छन्।

### स्वास्थ्य जीवन 
यो खण्डमा विभिन्न उमेरका लागि स्वास्थ्य पदोन्नतिमा शीर्षकहरू समावेश छन्।

### व्यवस्थापन र उपचार 
यो खण्डले औषधि, विश्लेषण र शल्य चिकित्साहरूको विभिन्न चिकित्सा सम्बन्धि प्रक्रियाहरूको जानकारी राख्दछ।

### चिकित्सा र स्वास्थ्य समाचार 
यस खण्डमा, चिकित्सा वैज्ञानिक समाचार विशेष चिकित्सा समाचार सङ्गठनहरूको सहयोगमा आवधिक रूपमा प्रकाशित हुन्छन्।

### अतिरिक्त संसाधन 
यो खण्ड वैकल्पिक चिकित्सा र इस्लामी चिकित्साको इतिहास, अरबी र स्वास्थ्य मार्गदर्शनका साथ साथै एक चिकित्सा पुस्तकालय र चिकित्सा शब्दकोशको विषयहरू समावेश छ।
विश्वकोशले श्रव्य दृश्यहरूको पनि समावेश गर्दछ, जसले धेरै विभिन्न रोगका बिरामीहरूका अनुभवहरूको व्याख्या समावेश गर्दछ। थप रूपमा, यस अरबी स्वास्थ्य विश्वकोशले स्पष्ट र प्रयोग गर्न सजिलो तरीकामा निजीकृत सेवाहरू र अन्तर्क्रियात्मक अनुप्रयोगहरू प्रदान गर्दछ।

## सन्दर्भ सामग्रीहरू 
## बाह्य कडीहरू 
*  (अरबीमा)

श्रेणी:अरबी भाषाका विश्वकोशहरू
श्रेणी:अरबी भाषाका वेबसाइटहरू
बरिसाल जिल्ला

**बरिशाल जिल्ला** ( बङ्गलादेशको मध्य दक्षिण भागमा पर्ने एक जिल्ला हो। बरिशाल जिल्ला ढाका विभाग अन्तर्गत पर्दछ। बरिशाल जिल्लाको स्थापना सन् १९९७ मा बाकेरगन्ज जिल्लाको नामले भएको थियो भने पछि यसलाई बरिशाल जिल्लामा परिणत गरिएको थियोे। यस जिल्लाको सदरमुकाम बरिशाल सहर हो जुन बरिशाल विभागको पनि सदरमुकाम हो।

## भूगोल 
बरिशाल जिल्ला बङ्गलादेशको मध्य दक्षिण भागमा पर्छ भने यो जिल्ला २३°२७' देखि २२°५२' उत्तर अक्षांश र ९०°०१' देखि ९०°४३' पूर्वी देशान्तरणमा अवस्थित छ।बरिशाल  जिल्लाले बङ्गलादेशको कुल क्षेत्रफल मध्ये २७९०.५१ वर्ग किलोमिटर ओगटेको छ। यस जिल्लालाई मादारिपुर,  शरियतपुर र चाँदपुर जिल्लाले उत्तर, पटुयाखाली, बरगुना र झालकाठि जिल्लाले दक्षिण,  भोला र लक्ष्मीपुर  जिल्लाले पूर्व,  झालकाठि, पिरोजपुर र गोपालगन्ज जिल्लाले पश्चिमबाट घेरेको छ। मेघना, आडियाल खाँ, कीर्तनखोलन, तेँतुलिया, नयाभाङ्गा, जयन्ती, स्वरुपकाठि हातरा आदि यस जिल्लाका प्रमुख नदि तथा नहरहरू हुन्।

## जनसाङ्ख्यिकी 
जिल्ला विभाग प्रतिवेदनका अनुसार ढाका जिल्लाको कुल जनसङ्ख्या २३५५९६७ रहेको  छ जसमध्ये पुरुषको जनसङ्ख्या ११९७७२२ छ भने महिलाको जनसङ्ख्या ११५८२४५ रहेको छ। धर्मका आधारमा यस जिल्लामा इस्लाम धर्मवलम्बीको जनसङ्ख्या २०५४७५४  छ भने हिन्दु धर्मवलम्बीको जनसङ्ख्या २८६६४२ छ। त्यस्तै गरी बुद्ध धर्मवलम्बीको जनसङ्ख्या १३२१७, इसाई धर्मको ५३१ र अन्य धर्मका मानिसहरूको जनसङ्ख्या ८२३ रहेको छ।

## अर्थतन्त्र 
यस जिल्लाको मुख्य आय स्रोतको बाटो भनेको कृषि  हो जसमा जिल्लाकै ४८.२५% मानिसहरू संलग्न छन्। यस जिल्लाका मानिसहरू अन्य जस्तै ४.००% मजदुरीमा, उद्योग तथा व्यापारमा १.२७% वाणिज्यमा १७.५२%, सञ्चार र यातायातमा २.८३%, निर्माण क्षेत्रमा २.४५%, सेवामा ०.२९%, धार्मिक सेवामा २.३१%, वैदेशिक रोजगारी तथा भाडामा २.३१% र अन्यमा ८.००% रहेका छन्।

## शिक्षा  
यस जिल्लाको कुल साक्षरता दर ५७.०% रहेको छ जसमध्ये पुरुषको साक्षरता ५९.०% छ भने महिलाको साक्षरता दर ५४.९% रहेको छ। यस जिल्लामा १ विश्वविद्यालय, १ मेडिकल क्याम्पस, १ कानुनी क्याम्पस, १ शिक्षक शिक्षण संस्था, १ सैनिक शिक्षण संस्था, ७० क्याम्पस, ३९९ माध्यमिक विद्यालय, १७१० प्राथमिक विद्यालय तथा ७१० मदरसाहरू रहेका छन्। यस उपजिल्लाका केही उत्कृष्ट शिक्षण संस्थाहरू यस प्रकार छन्; बरिशाल आइन क्याम्पस, शेरे बाङ्ला मेडिकल क्याम्पस, सरकारी बिएस क्याम्पस, सैयद हातेम आली क्याम्पस, बरिशाल सरकारी महिला क्याम्पस, चाखार क्याम्पस, बाकेरगन्ज क्याम्पस, कलसकाठि क्याम्पस, मुलादश्र क्याम्पस, हिजला क्याम्पस, बानाडीपनडन क्याम्पस, गौरनदी क्याम्पस, आजैलझारा क्याम्पस, बाबुगन्ज क्याम्पस आदि।

## सन्दर्भ सामग्री 
श्रेणी:बङ्गलादेशका जिल्लाहरू
विकिसिया

**विकीसिया** इस्लामको प्रमुख सम्प्रदाय मध्येको एक, सिया इस्लामको सामग्री प्रस्तुत गर्ने एक नि : शुल्क अनलाइन विश्वकोश हो। यो विकीमा सियाको बारेमा १४,७०० भन्दा बढी पृष्ठहरू रहेका छन् जसमा अङ्ग्रेजी , फारसी , स्पेनी , टुर्की , फ्रान्सेली , अरबी , उर्दू , बहासा इन्डोनेसिया , जर्मनेली , र रूसी लगायतका भाषाहरू सहित १० भाषाहरू समावेश छन्। विकीसिया अहल अल- बायत विश्व सम्मेलनसँग सम्बद्ध छ। तेहरानको सिब्त अल नबिको अन्तर्राष्ट्रिय काङ्ग्रेसमा अध्यक्ष हसन रोहानीले यसको सुरुवात २२ जुन २०१४ मा आधिकारिक रूपमा गरेका थिए। 

शब्द "सिया" को अर्थ "अनुयायी" वा "समूह" हो। अबि तालिब , जसलाई सियाले धार्मिक नेतृत्व र खिलाफतमा पैगम्बरको उत्तराधिकारी भएको विश्वास गर्दछ। विकीसियाले आगन्तुक र पाठकहरूलाई सियाका बाह्र इमाम र उनीहरूका परिवारका साथै उनीहरूको जीवनको राजनीतिक, सामाजिक र सांस्कृतिक पक्षहरूको बारेमा जानकारी प्रदान गर्दछ। यसको उद्देश्य, पृष्ठको बारेमा वर्णन गरिए अनुसार, द्वादर्श सिया जान्ने सम्बन्धी सबै अवधारणा र समस्याहरूको विवरण बुझाउनु हो जसमा इतिहास, भूगोल, फिक्ह , फिक्हका सिद्धान्त, अवधारणा, विश्वास, नाम, आदि समावेश छन्। विकिसिया कोम ,इरानमा विद्वानहरूको एक समूह द्वारा प्रबन्धित छ।

## इतिहास 
२२ मे २०१३ मा, विकीसियाकम लेखकहरूको सहकार्यको लागि पहिलो सत्र आयोजना गरिएको थियो। शिक्षाको केही सत्र पछि, जुन १७ मा, विकीसियाको पहिलो प्रविष्टि वेबमा प्रकाशित भएको थियो। जुलाई २०१३ मा, प्रयोगकर्ता नाम बिना वेबसाइट ब्राउजिङ विकल्प सबै इन्टरनेट प्रयोगकर्ताहरूका माझ उपलब्ध गराइएको थियो। 
२२ जुन २०१४ मा तेहरानको सिब्त अल नबी (क) को अन्तर्राष्ट्रिय काङ्ग्रेसमा विकीसिया आधिकारिक रूपमा इस्लामी गणतन्त्र इरानका राष्ट्रपति हसन रोहानीले सुरु गरेका थिए।

## सामग्री 
विकीसियाको सामग्रीमा, विश्वास, व्यक्तित्व, पुस्तक, ठाउँ, घटना, समारोह र इस्लाम धर्मगुरु मुहम्मदको परिवारमा विश्वास गर्ने समूहहरूको अनुष्ठान समावेश छ। सियाको इतिहास वा सियासँग सम्बन्धित कुनै पनि अन्य विषय कुनै तरिकाबाट विकीसियामा समावेश छ। सबै मुस्लिमहरूद्वारा विश्वास गरिएका वा इस्लामी इतिहाससँग सम्बन्धित सामान्य इस्लामी अवधारणाहरू यो विकीका मुख्य विषयहरू हुन्। यहाँ अन्य इस्लामिक गुटहरूको बारेमा केहि लेखहरू पनि समावेश छन्।

अक्टोबर २०१५ को अन्त्य सम्म, विकीसियामा प्रविष्टिहरूको संख्या ९२३१ पुगेको थियो र यो सङ्ख्या प्रतिदिन बढ्दो क्रममा रहेको छ। यसको फारसी १२०४ भन्दा बढी प्रविष्टिहरू छन्। 
विकिसियाको सामग्री कोमा धेरै विद्वानहरूद्वारा पर्यवेक्षण गरिन्छ। हाल, विकीसिया खुला विकी होईन, त्यसैले प्रबन्धकहरूको अनुमतिमा मात्र यसलाई सम्पादन गर्न सम्भव छ। यसमा करीव १०० प्रयोगकर्ताहरू रहेका छन् जुन सबै अहल अल-बायत विश्व सभाद्वारा प्रमाणित छन्, तर विकीसियाको "बारेमा पृष्ठ" मा भनिएको छ कि यसलाई खुला विकीमा परिवर्तन गरिनेछ ताकि सबैले खाता खोलेर योगदान दिन सक्दछन्।

सिया र अहुल बायतको अवधारणामा तटस्थता नीति विकीसियामा अवलोकन गर्न सकिन्छ, तर यस विकीका योगदानकर्ताहरूले आफूलाई सियाको प्रचार गरिरहेको ठान्छन् त्यसैले उनीहरूको शिक्षालाई व्याख्या गर्न र रक्षा गर्न प्रविष्टिहरू लेखिएका छन्। यद्यपि विद्वान् र ऐतिहासिक असहमतिहरूको बारेमा फैसला पाठकहरूको लागि छोडिएको छ।

## सन्दर्भ सामग्रीहरू 
## बाह्य कडीहरू 
आधिकारिक वेबसाइट 
* विकिसिया 
* अहल हल-बयात विश्व सभा 

श्रेणी:इरानी वेबसाइटहरू
श्रेणी:इरानी अनलाइन विश्वकोशहरू
श्रेणी:सिया इस्लामी वेबसाइटहरू
फरिदपुर जिल्ला

**फरिदपुर जिल्ला** ( बाङ्लादेशको मध्य दक्षिण भागमा पर्ने एक जिल्ला हो। बरिशाल जिल्ला ढाका विभाग अन्तर्गत पर्दछ।

## भूगोल 
फरिदपुर जिल्ला बाङ्लादेशको मध्य दक्षिण भागमा पर्छ भने यो जिल्ला २३°१७' देखि २३°४०' उत्तर अक्षांश र ८९°२९' देखि ९०°११' पूर्वी देशान्तरणमा अवस्थित छ।फरिदपुर  जिल्लाले बाङ्लादेशको कुल क्षेत्रफल मध्ये २०७२.७२ वर्ग किलोमिटर ओगटेको छ। यस जिल्लालाई राजबाडी र मानिकगञ्ज जिल्लाले उत्तर, गोपालगञ्ज जिल्लाले दक्षिण,  ढाका, मादारिपुर र मुन्सिगञ्ज  जिल्लाले पूर्व,  नडाइल र मागुरा जिल्लाले पश्चिमबाट घेरेको छ। पद्मा, पुरातन कुमार, आडियाल खाँ, गडाई, चोल समुन्द्र, रामकेली, घोडादार तथा शकुनेर बिल यस जिल्लाका प्रमुख नदि तथा नहरहरू हुन्। 

## जनशाङ्खिकि 
जिल्ला विभाग प्रतिवेदनका अनुसार ढाका जिल्लाको कुल जनसङ्ख्या १७५६४७० रहेको  छ जसमध्ये पुरुषको जनसङ्ख्या ८९३३५८ छ भने महिलाको जनसङ्ख्या ८६३११२ रहेको छ। धर्मका आधारमा यस जिल्लामा इस्लाम धर्मवलम्बीको जनसङ्ख्या १५७६७१३  छ भने हिन्दु धर्मवलम्बीको जनसङ्ख्या १७८३५४ छ। त्यस्तै गरी बुद्ध धर्मवलम्बीको जनसङ्ख्या १०७३, इसाई धर्मको ६८, बौद्ध धर्मवलम्बीको जनसङ्ख्या १०७३ र अन्य धर्मका मानिसहरूको जनसङ्ख्या ३७० रहेको छ।

## अर्थतन्त्र 
यस जिल्लाको मुख्य आय श्रोतको बाटो भनेको कृषि  हो जसमा जिल्लाकै ५८.६०% मानिसहरू संलग्न छन्। यस जिल्लाका मानिसहरू अन्य जस्तै २.८८% मजदुरीमा, उद्योग तथा व्यापारमा १.०७% वाणिज्यमा १४.०९%, सञ्चार र यातायातमा ४.५८%, निर्माण क्षेत्रमा १.९१%, सेवामा ८.८७%, धार्मिक सेवामा ०.१९%, वैदेशिक रोजगारी तथा भाडामा १.५०% र अन्यमा ६.३१% रहेका छन्।

## प्रशासन 
प्रशासकीय फरिदपुर जिल्लाको स्थापना सन् १८१५ मा भएको थियो भने सन् १८६९ मा फरिदपुर नगरपालिकाको स्थापना भएको थियो। हाल यस जिल्लामा ८ उपजिल्लाहरू रहेका छन् जसमध्ये सबैभन्दा ठूलो उपजिल्ला फरिदपुर सदर (४०७.०२ वर्ग किलोमिटर) हो भने सबैभन्दा सानो उपजिल्ला आलफाडाङ्गा (१३६ वर्ग किलोमिटर) हो।

## शिक्षा  
यस जिल्लाको कुल साक्षरता दर ४०.९% रहेको छ जसमध्ये पुरुषको साक्षरता ४४.६% छ भने महिलाको साक्षरता दर ३७% रहेको छ। यस जिल्लाका केही उत्कृष्ट शिक्षण संस्थाहरू यस प्रकार छन्; फरिदपुर जेलन विद्यालय (सन् १८४०), सरकारी राजेन्द्र क्याम्पस (सन् १९१८), फरिदपुर मेडिकल क्याम्पस (सन् १९८५), सरकारी सनरदा सुन्दरी महिला पाइलट उच्च विद्यालय (सन् १८८९), भाङ्गा पाइलट उच्च विद्यालय आदी।

## फरिदपुर जिल्लाका व्यक्तिहरू  
*शेख मुजिबुर रहमान - बङ्गलादेशका प्रथम राष्ट्रपति;
*शेख हासिना - बङ्गलादेशको प्रधानमन्त्री
*रियाज बङ्गलादेशी चलचित्र अभिनेता
*बोबिता बङ्गलादेशी चलचित्र अभिनेत्री
*गीता दत्त बङ्गलादेशी चलचित्र अभिनेत्री
*चम्पा बङ्गलादेशी चलचित्र अभिनेत्री

## सन्दर्भ सामग्री 
श्रेणी:बङ्गलादेशका जिल्लाहरू
उबुद जिल्ला

**उबुद जिल्ला** (इन्डोनेसियाली: *Kecamatan Ubud* ) इन्डोनेसियाको बालीको गियान्यार रिजेन्सीमा रहेको एक जिल्ला हो। यसको क्षेत्रफल ४२.३८  वर्ग&nbsp;किमी  छ । २०१० को जनगणना अनुसार स्थायी जनसंख्या ६९,३६१ छ,  तर जुनै पनि समयमा अस्थायी बासिन्दा र पर्यटकहरूको ठूलो संख्या ठूलो मात्रामा उपस्थिती हुने गर्छ। 

यसका छिमेकी जिल्लाहरू: उत्तरमा तेगाल्लालाङ र पायानगन, ताम्पाकसिरिङ दक्षिण पूर्वमा र दक्षिणमा सुकावती जिल्ला पर्दछन् जुन गियान्यार रिजेन्सीका चार जिल्लाहरू हुन्, र पश्चिममा बाडुङ रिजेन्सीको अबियान्सेमाल  जिल्ला  पर्दछ। 

उबुदमा रहेका गाउँहरूमा उबुदको *(केलुराहान र देसा)*,केदेवातन, मास, पेलियातान र सायान हुन् । 

## सन्दर्भ 
श्रेणी:बालीका जिल्लाहरू
ढाका जिल्ला

**ढाका जिल्ला** ( बङ्गलादेशको मध्यम भागमा पर्ने देशकै सबैभन्दा जनघनत्व भएको जिल्ला हो। यो जिल्ला ढाका विभाग अन्तर्गत पर्दछ। ढाका जिल्ला अन्तर्गतको ढाका सहर बङ्गलादेशको राजधानी हो जुन बुरिगङ्गा नदीको पूर्वी किनमरमा अवस्थित छ। ढाका जिल्लामा ढाका सहर, केरानिगञ्ज, नबाबगञ्ज, दोहार, साभार र धमराई उपजिल्ला अवस्थित छन्।

## भूगोल 
ढाका जिल्ला बङ्गलादेशकन्ह मध्य-पश्चिम भागमा पर्छ भने यो जिल्ला २३°५३' देखि २४°०६' उत्तर अक्षांश र ९०°०१' देखि ९०°३७' पूर्वी देशान्तरणमा अवस्थित छ। ढाका  जिल्लाले बङ्गलादेशको कुल क्षेत्रफल मध्ये १४९७.१७ वर्ग किलोमिटर ओगटेको छ। यस जिल्लालाई गाजीपुर र टाङ्गाइल जिल्लाले उत्तर, मुन्सिगञ्ज जिल्लाले दक्षिण,  नारायणगञ्ज  जिल्लाले पूर्व,  मानिकगञ्ज र राजबाडी जिल्लाले पश्चिमबाट घेरेको छ। बुडिगङ्गा, इछामति, धलेश्वरी, तुराग, बङ्शी, कालीगङ्गा, गाजीखाली, कलमनई नदी, तुलसी खलकी रघुनाथपुर बिल तथा बेतलाई यस जिल्लाका प्रमुख नदिहरू हुन्।

## जनशाङ्खिकि 
जिल्ला विभाग प्रतिवेदनका अनुसार ढाका जिल्लाको कुल जनसङ्ख्या ८५११२२८ रहेको  छ जसमध्ये पुरुषको जनसङ्ख्या ४७१२३३० छ भने महिलाको जनसङ्ख्या ३७९८८९८ रहेको छ। धर्मका आधारमा यस जिल्लामा इस्लाम धर्मवलम्बीको जनसङ्ख्या ८०२०३७२  छ भने हिन्दु धर्मवलम्बीको जनसङ्ख्या ४४१२१३ छ। त्यस्तै गरी बुद्ध धर्मवलम्बीको जनसङ्ख्या ४१३९५, इसाई धर्मको ६५६५ र अन्य धर्मका मानिसहरूको जनसङ्ख्या १६८३ रहेको छ। यस जिल्लामा २३९१ मस्जिद, १३० हिन्दु मन्दिर र १ गिर्जाघर रहेको छ। यस जिल्लामा १२००० भन्दा बढी मस्जिद, ३०१२ हिन्दु मन्दिर, ५३० गिर्जाघर, १७४ बौद्ध गुम्बाहरू रहेका छन्।

## अर्थतन्त्र 
यस जिल्लाको मुख्य आय श्रोतको बाटो भनेको सेवा हो जसमा जिल्लाकै ३२.३४% मानिसहरू संलग्न छन्। यस जिल्लाका मानिसहरू अन्य जस्तै २.४०% मजदुरीमा, उद्योग तथा व्यापारमा ३.५६% वाणिज्यमा २५.०५%, सञ्चार र यातायातमा ८.९७%, निर्माण क्षेत्रमा ३.४०%, कृषिमा ७.७०%, धार्मिक सेवामा ०.१५%, वैदेशिक रोजगारी तथा भाडामा ४.१५% र अन्यमा १३.१२% रहेका छन्।

## प्रशासन 
प्रशासकीय ढाका नगरपालिकाको स्थापना सन् १८६४ मा भएको थियो भने सन् १९६० मा यसलाई सहर समितिमा परिणत गरिएको थियो। सन् १९७२ मा उक्त सहर समितिलाई निर्मूल गरी सन् १९८३ मा नगरपालिका निगममा पदोन्नति गरिएको थियो। सन् १९९० मा ढाका सहरलाई सहर निगममा परिणात गरिएको थियो।

## शिक्षा 
यस जिल्लाको कुल साक्षरता दर ६४.७९% रहेको छ जसमध्ये पुरुषको साक्षरता ६९.५८% छ भने महिलाको साक्षरता दर ५८.७८% रहेको छ। यस जिल्लामा ५१ विश्वविद्यालय, २३ मेडिकल क्याम्पस, ४ प्राविधिक शिक्षण संस्था, ३ सरकारी शिक्षक शिक्षण संस्था, १७७ क्याम्पस, ३ कानुनी क्याम्पस, ४५० माध्यमिक विद्यालय, ७०० प्राथमिक विद्यालय, ३ प्राथमिक शिक्षक शिक्षण संस्था, ४ प्राविधिक शिक्षण संस्था, २५० बाल उद्धान केन्द्र र १८० मदरसाहरू रहेका छन्। यस उपजिल्लाका केही उत्कृष्ट शिक्षण संस्थाहरू यस प्रकार छन्; ढाका विश्वविद्यालय (सन् १९२१), बङ्गलादेश प्रकौशल ओ प्रयुक्ति विश्वविद्यालय (सन् १९६२), जाहाङ्गीरनगर विश्वविद्यालय (सन् १९७०), ढाका मेडिकल क्याम्पस हासपाताल (सन् १९४६), जयपाडा क्याम्पस (सन् १९७२), इडेन मशिला क्याम्पस (सन् १८७३), केएल जुबिली विद्यालय तथा क्याम्पस (सन् १९४९), भिकारुननेसा नुन विद्यालय तथा क्याम्पस (सन् १९५२), उइलस टिटल फ्लावर विद्यालय तथा क्याम्पस (सन् १९६२) आदि।

## सन्दर्भ सामग्री 
श्रेणी:बङ्गलादेशका जिल्लाहरू
कमान्डो ३ (चलचित्र)

***कमान्डो ३*** आदित्य दत्त द्वारा निर्देशित र विपुल अमृतलाल शाह, रिलायन्स इन्टरटेनमेन्ट र मोशन पिक्चर क्यापिटल द्वारा निर्मित एक २०१९ भारतीय एक्शन थ्रिलर चलचित्र हो । यस चलचित्रमा विद्युत जामवाल, अदा शर्मा र गुलशन देवैया छन् । यसले अंगिरा धरको बलिउड डेब्यूलाई दर्शाउँछ । यो चलचित्र २०१७ को चलचित्र कमान्डो २: द ब्ल्याक मनी ट्रेलको अनुक्रम हो । प्रिन्सिपल फोटोग्राफी सेप्टेम्बर २०१८ को आखिरदेखि यर्क, इङ्ल्यान्डमा सुरु भयो । चलचित्र २ नोभेम्बर २०१९ मा नाटकीय रूपमा भारतमा रिलीज भएको थियो ।

## कलाकार
* विद्युत जामवाल करणवीर सिंह डोगराको रूपमा
* अदा शर्मा इन्स्पेक्टर भावना रेड्डीको रूपमा
* अंगिरा धर मल्लिका सूदको रूपमा
* गुलशन देवैया बुराक अंसारीको रूपमा

## सन्दर्भ सामग्रीहरू
## बाह्य कडीहरू
* 
* कमान्डो ३ बलिउड हङ्गामामा

श्रेणी:सन् २०१९ का चलचित्रहरू
श्रेणी:हिन्दी भाषाका चलचित्रहरू
श्रेणी:भारतीय चलचित्रहरू
श्रेणी:भारतीय एक्सन चलचित्रहरू